El Festival de Llegendes de Tous convida Clara Segura - Regió7 :: El Diari de la Catalunya Central\nEl Festival de Llegendes de Tous convida Clara Segura\nL'actriu clourà l'Apagada de Misteri d'un certamen que fa deu anys el juliol i que també tindrà la participació de l'actor Josep Julien i la pallassa Pepa Plana\nredacció 21.05.2019 | 23:47\nUn moment de l'Apagada de Misteri, un dels plats forts del festival fesllecat\nUn moment de l'Apagada de Misteri, un dels plats forts del festival\nLa localitat anoienca de Sant Martí de Tous acollirà els dies 6 i 7 de juliol la desena edició del Festival de Llegendes de Catalunya, el FesLleCat, un festival únic al territori català que reuneix durant tot un cap de setmana més de 3.000 persones.\nAquest any el FesLleCat tindrà més d'una vintena de propostes entre activitats i espectacles per a tots els públics. L'activitat principal serà l'Apagada de Misteri, que tindrà lloc la nit de 6 de juliol: és quan el nucli antic del poble queda a les fosques i un total de 6.000 espelmes marquen un recorregut de llegendes misterioses que culminen al pati del castell del Tous amb la interpretació d'una última llegenda que enguany posarà en escena l'actriu Clara Segura.\nEl festival tindrà també participació de l'actor Josep Julien, que serà l'encarregat d'explicar al públic llegendes per a adults mentre l'artista Toni Ortiz ofereix un espectacle pictòric de carrer. Repetirà la pallassa Pepa Plana, que ja va participar al festival fa dues edicions, i que tornarà a Sant Martí de Tous versionant el seu nou espectacle , Veus que no veus, al costat de la pallassa igualadina Noël Olivé. Sense oblidar els Racons de Llegenda que, repartits per diferents escenaris del poble, permeten al llarg del cap de setmana escoltar llegendes catalanes i de Sant Martí de Tous.


Blake Ross - Viquipèdia, l'enciclopèdia lliure\n12 juny 1985 (35 anys)\nInformàtic, enginyer, programador i bloguer\nBlake Aaron Ross (Miami, Florida; 12 de juny del 1985) és un desenvolupador de programari conegut per la seva feina amb el navegador Mozilla i, en particular, pel projecte Mozilla Firefox que va iniciar amb Dave Hyatt, així com el projecte Spread Firefox amb Asa Dotzler quan treballava de contractista per la Fundació Mozilla. El 2005 va ser nominat per la revista Wired pel Top Rave Award. També va ser part de la Hot List de la revista Rolling Stone.\n3 Altres feines\nBlake Ross va néixer a Miami, Florida. Va començar a programar quan encara era a l'escola mitjana i va començar a contribuir amb el navegador Netscape ben d'hora, quan va esdevenir de codi obert. Va treballar a la Netscape Communications Corporation amb tan sols 14 anys, mentre anava a l'institut Gulliver Preparatory School, al que s'hi va graduar el 2003. Posteriorment es va matricular a Stanford University, on és ara, en una excedència, per a centrar-se en la seva feina. Actualment resideix a Mountain View (Califòrnia).\nRoss és molt conegut per ser coofundador, amb Hyatt, del projecte Mozilla Firefox. Mentre treballava pel Netscape, Ross va perdre la gràcia pel navegador amb el qual treballava. Ross i Hyatt s'imaginaven un navegador més petit, fàcil d'utilitzar que podria tenir una atracció massiva i així va néixer el Firefox. El projecte de font obert guanyava impuls i popularitat, i el 2003 tots els recursos de Mozilla anaven als projectes Firefox i Thunderbird.\nLlençat el novembre del 2004, quan Ross tenia 19 anys, el Firefox va escalar ràpidament share del mercat de navegadors (dominat per l'Internet Explorer), i va assolir 100 milions de descàrregues en menys d'un any.\nAra Rosa passa gran part del seu temps per posar en marxa un nou projecte amb un altre exempleat de Netscape, joe Hewitt (el creador de Firefbug). Ross i Hewitt estan treballant per crear Parakey, una nova interfície d'usuari dissenyada per a fer de pont entre la taula de treball de l'usuari i la xarxa. Ross va revelar diversos detalls tècnis sobre el programa i de la seva nova companyia amb la presentació a l'IEEE Spectrum el novembre del 2006.\nRoss és l'autor de Firefox For Dummies (ISBN 0-471-74899-4; publicat l'11 de gener del 2006).\nPàgina web personal de Blake Ross\nObtingut de «https://ca.wikipedia.org/w/index.php?title=Blake_Ross&oldid=25925506»\nLa pàgina va ser modificada per darrera vegada el 5 gen 2021 a les 21:11.


ANC i Òmnium cerquen 100.000 catalans per a promocionar el 9-N porta a porta\nLa campanya començarà en el mateix moment en què el Constitucional tomi la consulta\nForcadell, en la concentració de la Diada.\nL'ANC i Òmnium Cultural han presentat aquest dimecres una campanya que es proposa la fita d'obtenir 100.000 voluntaris que promocionin la consulta del 9 de novembre i la independència «porta a porta», aspirant a arribar a totes les llars de Catalunya.\nLa presidenta de l'ANC, Carme Forcadell, ha previst que la campanya començarà el 4 d'octubre, tot i que, si el TC suspèn la consulta, la iniciaran en el mateix moment que això passi: «Si això passa, farem una crida a anar a les places dels pobles per començar la campanya».\n«El futur de Catalunya el decidiran els catalans, el Parlament. No el decidirà un tribunal fortament desprestigiat», ha dit Forcadell, que avisa que un veto del TC no alterarà els plans de promocionar la consulta del 9 de novembre.\nEn equips de dues persones, els voluntaris aniran casa per casa preguntant a la gent «com s'imaginen un nou país», i l'ANC assegura que no se'ls preguntarà què votaran ni se'ls intentarà convèncer dels beneficis de la independència si en són contraris.\nEl director de la campanya, Oriol Soler, ha anunciat que ja tenen 15.000 voluntaris que hauran de destinar com a mínim «una tarda» a anar per les llars de la zona de Catalunya que se'ls assigni, i ha assegurat que faran la campanya siguin «50.000 o 150.000».\nSoler ha explicat que la campanya apel·la a la política i als sentiments per arribar a aquesta conclusió: «Al final els somnis només són possibles sí o sí amb la independència. No ens queda més remei, ens toca voler ser independents».\nLa «més important»\nForcadell ha explicat que la campanya és la segona fase d'impuls a la consulta després de la mobilització massiva de la Diada: «Volem arribar a totes les llars. Serà la campanya més important que s'ha fet en aquest país. És una campanya per la il·lusió: volem fer realitat un país nou entre tots».\nEl dirigent d'Òmnium Cultural Quim Torra, que ha excusat l'absència de la presidenta Muriel Casals perquè està a Escòcia, ha exposat que iniciatives com aquesta campanya estan «al servei del Parlament, el Govern i el president Artur Mas per convocar la consulta del 9 de novembre».\nSoler ha explicat que la campanya es finança sense diners públics -"ni tenim ni volem cap suport públic", ha dit- i sí amb aportacions individuals de la gent, a través de les quals ja han recaptat dos milions d'euros, tot i que aspiren a aconseguir-ne més.\nPer Ha, hs, ha!, fa mes de 6 anys\nUn bon pet duen damunt vegent que se'ls retiraa la mamella. I com a postrr, un Govern Balear nacionalista els treuria tots els fums.\nNomès que Espanya se sabès organitzar el 50% que ho fan els catalans, no arrosegarìan el cul per enterra com fan sempra, son el vagò del carbò d'Europa.\nAra al Octubre i Novembre en Mariano mos contará els grans avensos econòmics, als qui realment patim les consecuències, qui el cregui que li compri.\nPer Arananam, fa mes de 6 anys\nCom els testimonis de Jehova`? En veurem de coses...


CH TERRASSA 33 - 37 HIPERSIMPLY CHVNG (CMB) - Club Handbol Vilanova i la Geltrú\nCH TERRASSA 33 - 37 HIPERSIMPLY CHVNG (CMB)\nPrimera part fabulosa, segona part d'infart\nTerrassa - CH Vilanova Hipersimply 33 - 37\n15/10/2016 Pavelló Municipal de Terrassa\nEl Vilanova va fer una primera part fantástica deixant grogui al Terrassa amb una diferència de 10 gols. A la segona part els terrassencs es va despertar i el Vilanova va haver de patir per guanyar a un gran rival.\nEl Terrassa té un equip molt tècnic amb jugadors alts i bons llançadors tant dels 9 metres com des dels extrems. El partit semblava que seria igualat però el Vilanova va sortir amb una decisió com no l'havíem vist abans i va passar pel damunt del Terrassa. Amb un joc ràpid, una defensa sòlida i una porteria entonadíssima van posar una distància en el marcador que finalment seria insalvable pel Terrassa.\nEls del Terrassa no sabien com posar-s'hi, no els hi sortia res. Els porters van estar especialment poc inspirats. En canvi, als jugadors del Vilanova els hi sortia tot el que intentaven. Al cap de 5 minuts van demanar temps mort per què ja perdien per 1 a 6, però la diferencia es va anar ampliant fins als 12 a 22 del final de la primera part.\nEn la segona part el guió va canviar completament. Els jugadors del Terrassa es van entonar i a poc a poc van anar retallant la diferència. El Vilanova estava pagant el cansament de la primera part i l'àrbitre donava un cop de mà a la remuntada xiulant penal a qualsevol falta del Vilanova. Van ser uns moments crítics, però els jugadors del Vilanova van apretar les dents per aguantar el resultat i van demostrar una maduresa que els hi havia faltat en algun partit de la passada temporada.\nRoger Rovira, en un partit més tècnic que físic, va trobar el seu lloc i amb 8 gols va fer un partidàs. Pol Alentorn amb 9 gols va ser decisiu, igual que Ivan també amb 9 gols, quasi tots a la segona part. Pol Homs va estar molt inspirat amb 21 parades i una gran actitud. Pau Batlle amb 4 gols es va consolidant com un jugador important per l’equip amb un joc desacomplexat. En fi, un gran partit que tots vam disfrutar i patir.\nsexlinia (martes, 12 septiembre 2017 20:46)\ndziewczyny na seks (jueves, 14 septiembre 2017 17:06)


Entreu en Las Provincias i opineu per la manipulacio\nTema: Entreu en Las Provincias i opineu per la manipulacio\n08/07/2008, 21:26 #1\nentreu en l´enllaç i opineu per a que las Provincias s´entere de lo que pensem de la manipulacio feta per ella mateixa i atres mijos contra sentandreu i el valencianisme. De moment anem guanyant els valencianistes pero hi ha algun catalaniste f.d. sa mare que mos insulta\nL´opinio es penja al peu de la noticia\n09/07/2008, 10:56 #2\nPracticament tots els mensages son un clamor a favor de Juan, Elena i Coalicio Valenciana!!!Ademes, el 98% de la gent que vota a favor o en contra en els mensages, esta votant sempre recolzant els mensages que defenen a Juan, aço es un clamor....damunt en Les Provincies.\n09/07/2008, 11:22 #3\nPuix si es lo que tenin que fer. Defensar al nostre lider i al partit. A tota hora, lloc i front a qualsevol. Per ara estic content, el partit i la nostra gent en fet pinya y esten mes units que mai contra la manipulacio, la parcialitad i la discriminacio. No podran en mosatros, aço es imparable. Pero tenin que estar preparats, esta gentola es capaç de tot i tornaran a les practiques mafioses, segur.


Els usuaris de l’autobús poden conèixer en temps real informació de les línies que utilitzen amb una APP gratuïta\nEls autobusos promocionen la l'APP gratuïta.\nDijous 2 de març de 2017\nEls usuaris castellarencs de les línies d’autobús de l’empresa La Vallesana, del grup Moventis, poden conèixer la informació en temps real que fa referència a les línies de transport que utilitzen habitualment.\nLa companyia, responsable de les línies C1, C3, C4, N65 i e1, que donen servei al municipi, té a disposició dels viatgers una aplicació gratuïta (MOVENTIS) per a dispositius mòbils iOS i Android que es pot personalitzar, de manera que cada usuari pot configurar-se-la en funció de les seves necessitats. Així, l’APP permet escollir la zona desitjada per conèixer els minuts que falten perquè el bus arribi a la parada i veure els itineraris de les línies, a més de geolocalitzar les parades més properes, marcar-ne de favorites i establir alertes d’avís per a quan faltin els minuts predeterminats per arribar a agafar el bus a la parada escollida.\nAquesta APP, que es va estrenar fa un any i es pot consultar en català i castellà, distribueix la informació en les nou zones geogràfiques on opera l’empresa, per tal de facilitar-ne l’ús: Alt Penedès, Baix Penedès, Barcelona, Garraf, Girona/Costa Brava, Lleida, Maresme, Vallès Occidental i Pamplona.\nLes properes setmanes, l’Ajuntament i Moventis duran a terme una campanya de comunicació per donar a conèixer entre els usuaris de l’autobús les principals funcionalitats de l’APP.\nLes línies d’autobús que circulen per Castellar del Vallès van acumular 923.000 viatgers\nUn total de 923.000 usuaris van utilitzar durant el 2016 per les línies de transport públic que circulen per Castellar del Vallès. Aquesta xifra suposa un augment de pràcticament 17.000 viatgers respecte l’any 2015 (+1,85%).\nCom és habitual, la línia C1, que uneix Castellar i Sabadell, és la que va registrar més usuaris, amb molta diferència respecte la resta de línies. Concretament, van ser 790.000 els viatges que es van fer amb aquesta línia, 14.000 més respecte l’any 2015 (+1,82%).\nTambé ha augmentat el nombre d’usuaris de la línia C4, que cobreix el trajecte entre el nucli urbà, El Balcó de Sant Llorenç i Sant Feliu del Racó. En aquest cas, l’increment ha estat del 10,88% respecte el 2015, que es tradueix en prop de 3.700 usuaris més (de 33.500 a 37.200).\nPel que fa a la línia interurbana nocturna N65, que uneix Barcelona i Castellar, va assolir pràcticament 34.000 passatgers. En aquest cas, aquest nombre suposa un increment d’usuaris del 2,04% (pràcticament 750 viatgers més respecte el 2015).\nEn canvi, la línia C3, que uneix Sabadell, Castellar i Sant Llorenç Savall ha comptat amb un total de 55.487 viatgers, 1.451 menys que l’any anterior, el que suposa una disminució del 2,55%.\nComptabilitzant totes les línies, el transport públic de Castellar del Vallès va registrar l’any 2016 una mitjana de 76.922 viatgers mensuals, 1.398 més respecte el 2015.\nProlongació de la línia e1 Castellar – Sabadell – Barcelona\nA totes aquestes dades cal sumar-hi les de les dels usuaris de la prolongació de la línia e1 existent entre Sabadell i Barcelona, que s’estén a Castellar del Vallès, des del passat mes de novembre, amb un total de 8 expedicions d’anada a Barcelona i 9 de tornada, totes elles de dilluns a divendres (excepte el mes d’agost). Aquesta línia va comptar l’any passat amb 157.720 usuaris, 9.524 més que l’any anterior. Segons ha informat Moventis, al voltant d’un 2% del total d’usuaris correspon a viatgers d’aquesta línia que pugen o baixen a les parades situades a Castellar.


COL·LECTIU D'ANTIARTISTES: AQUESTA MÚSICA UNIVERSAL\nPublicado por Col·lectiu d'antiartistes en 23:50\nVicent Llémena i Jambet 1 de maig de 2012, a les 0:12\nMe'n recorde de la lectura de Rayuela, aquella novel·la que vaig llegir si fa no fa més de vint-i-cinc anys, com la vaig llegir del principi fins a la fi tot i que hi havia disferents maneres de llegir, i és que jo en aquella època "menjava llibres" i que per casualitats de l'inconscient vaig veure aquesta frase en l'obra de Lacan vint anys després de jo pronunciar-la.\nPerò parlem del Jazz, en ell l'oprimit posa en qüestió al senyorito, a l'amo, en ell el negre americà és més important que el blanc i pel seu posterior desenvolupament no només l'ha desemmascarat sinó que l'ha convidat a ballar-hi.\nÉs un exemple tot i l'estultícia de l'UNESCO, aquesta institució que té de tot menys de benèfica malgrat les seues bones intencions, és un exemple de com la música, faceta humana en la que sóc un neòfit i és per això que seguisc menjant, aquesta vegada música, perquè no l'entenc i frueix d'ella nogensmenys, de com la música uneix els pobles i les persones. Basta veure un concert del Lluís Llach ací a València, fa tres anys que va venir al Teatre Principal en el que treballe i va haver-hi molts dies i ple complet, en una ciutat que segons es pensa en alguns llocs està molt castellanitzada, res de veritat, o Sabina i Serrat junts unint la Castella del centre amb els Països Catalans si més no lingüístics que representa Serrat que per cert també va venir ací al Principal fa dos anys amb ple també i presentant el seu darrer disc en català "Mô".\nEl Jazz, la música, m'atreviria a dir no només uneix els pobles sinó que amansa la fera que tots portem dins.\nSalutacions en blues des de València Eduard.\nEduard 1 de maig de 2012, a les 19:26\nFa un temsp vaig veure a la tele un reportatge molt interessant sobre una cançó folclòrica dels Balcans. Llàstima que he oblidat la referència, però en essència demostrava com cada un dels pobles que componen aquest mosaic avui partit de l'antiga Iugoslàvia s'havia apropiat de la cançó i com les gents se sentien ofeses quan se les comentava que la cançó provenia d'una altra nació.\nLa música pot ser un pont estès la violència política pot volar aquests ponts.Però estic segur que a la llarga treballa per aquesta unitat que molt bé exalces.\nSalutacions després d'un 1 de maig combatiu i pacífic!\nVicent Llémena i Jambet 1 de maig de 2012, a les 22:18\nCom feies referència a que eres un "ganxet" ho he mirat al nostre diccionari general el d'Alcover i Moll:\n13. pl. Nom satíric que es dóna als nadius de certes poblacions, especialment als de Sant Feliu de Guíxols, de Reus i d'Organyà.\nQuè has nascut allà? els del meu barri, Russafa, ja t'ho he dit som els ganxos, els de la terra del ganxo.\nÒscar Roig i Carrera 1 de maig de 2012, a les 14:20\nLa música que més i millor il·lumina les foscors de la vida per mi sempre ha estat el blues. U na presència atàvica a la història de la humanitat, jo crec que ve directament de quan el primer homínid es va sentir trist i va intentar expresar-ho amb algun so. El jazz ve d'ell i és com més lliure, contemporani i festiu, tot i que el blues també pot ser molt alegre. Sembla que faci segles que vaig llegir Cortázar, i lamento no haver-me iniciat més en el jazz en tot aquest temps, perquè el blues sempre m'ha agradat moltíssim. Vejam si m'hi poso seriosament aviat.\nEduard 1 de maig de 2012, a les 19:33\nCertament el blues és la mare del jazz, però potser més afinadament, és una mare que ha tingut tot de filles de tota manera: filles naturals, polítiques i també bastardes. O, dit de manera més poètica, avui el jazz és un oceà que ha sorgit del cabal del riu que era el blues.\nCrec que explorar el jazz et pot ser una bona excusa per recuperar Cortázar, que és també un dels pensaments que fa temps acaricio, si bé gràcies a la publicació recent d'inèdits seus no n'he perdut el contacte.\nHelena Bonals 6 de maig de 2012, a les 19:10\nÉs curiosa aquesta música espontània i sense gaire melodia generalment, força primitiva, des del meu punt de vista.\nEduard 6 de maig de 2012, a les 20:00\nL'espontaneïtat obeeix, en general, a una tècnica molt treballada que permet que es desplegui la improvisació. Al blues hi ha una estructura rítmica molt precisa, mentre que el bebop va optar per bastir les exposicions melòdiques lliures sobre bases harmòniques molt fixades. Després vindrien les revolucions del jazz model, del free, etc, etc.També hi ha gèneres molt melòdics. En tot cas, és complicat parlar del jazz com un sol gènere, més enllà d'unes arrels molt primàries, primitives si vols.


Notícia: Èxit de la 9a edició de l’espectacle Escoltem les Llengües del Món.\nNoticia publicada a la web el 04/29/2013 12:39:56 PM\nL’Oficina de Català, del Consorci per a la Normalització Lingüística, va organitzar divendres passat per novè any consecutiu l’espectacle multimèdia Escoltem les llengües del món. Les llengües que es parlen a Blanes, una exposició viva de les diferents llengües maternes dels alumnes de Blanes.\nL’acte el van encapçalar l’alcalde de Blanes, Josep Marigó, que va donar la benvinguda a tots els assistents. Ho va fer acompanyat per la regidora de l’Oficina de Català, Susana Ramajo, així com per la responsable de l’Oficina de Català, Elisa Sola, que va anar introduint les intervencions de cadascun dels alumnes. L’espectacle, que enguany va estar dedicat a la poesia en commemoració de l’Any Espriu, va consistir en la lectura de poemes en disset llengües diferents mentre es projectaven imatges i se sentia música de cada país. Puntualment, també hi va haver interpretacions musicals dalt l’escenari.\nEntre les llengües parlades, n’hi va haver d’africanes, com el bambara, el fula, el mandinga i el susú; d’ameríndies com el quítxua i el guaraní, l’asiàtica panjabi i les europees: francès, alemany, gallec, castellà i català. Tot un viatge cultural i molt emotiu a través dels sentits.\nEl missatge que es va voler transmetre en aquest acte és el respecte i interès per les diferents llengües del planeta, siguin grans o petites, perquè totes elles expressen la manera de veure el món i d’estructurar la realitat de cada comunitat. Per tant, la mort de les llengües comporta un empobriment cultural a la humanitat.\nDurant la celebració de l’esdeveniment, també es va voler aprofitar l’ocasió per retre un sentit homenatge a Elhadj Ibrahima Balde, un jove senegalès blanenc que ens va deixar tràgicament el passat febrer, que es declarava enamorat de la llengua catalana i convençut que parlar aquest idioma és normal si vius a Catalunya. Elhadj Balde va arribar a Blanes el juliol de l’any 2008, pràcticament acabat d’aterrar de Velingara (Senegal) i aquell mateix estiu ja va fer un curs intensiu de català, un idioma que no va deixar d’aprendre i de parlar.\n9 anys d’Escoltem les Llengües del Món\nLa primera vegada que es va fer aquesta activitat va ser l’any 2005, amb motiu de la Festa de la Diversitat que s’organitzava llavors al municipi. Es va realitzar a l’aire lliure, a la plaça de la Biblioteca Comarcal, i ja llavors va ser un èxit tant de participació com del públic assistent, que va compartir amb els alumnes la seva il·lusió per mostrar una part de la cultura del seu lloc d’origen. Des de llavors, no s’han parat de fer noves edicions canviant alguns aspectes i millorant-ne d’altres. L’essència, però, continua essent la mateixa: reivindicar la riquesa que representa per als pobles la diversitat cultural i lingüística.\nAmb aquest acte, s’ha tancat la programació que s’ha fet a Blanes durant aquests darrers dies amb motiu de Sant Jordi. Coincidint amb aquesta diada, l’Oficina de Català ha volgut incidir enguany, també, en la riquesa cultural que comporta el contacte lingüístic entre els pobles, fent una campanya als comerços sobre l’etimologia de les paraules, que ha comptat amb la col·laboració de l’Associació de Botiguers de Blanes Centre.\nData de realització: 04/29/2013 | Data de la darrera actualització: 04/29/2013


La Banda Simfònica busca nous músics - BUMT\nBanda, Tarragona, BUMT, música, músics, nous músics, proves accés, proves accés BUMT\n16 gen. La Banda Simfònica busca nous músics\nFet a les 17:49h a Banda Simfònica, La Banda, Sin categoría\tper\tBUMT\nLa Banda Unió Musical de Tarragona ha convocat proves d’accés per aquells nous músics que es vulguin incorporar a la Banda Simfònica de l’entitat. La BUMT busca músics que es vulguin incorporar en un projecte musical engrescador. Han de tocar instruments de vent metall, vent fusta o percussió, tot i que també es busquen contrabaixos i violoncels.\nLes proves tindran lloc el proper dissabte 4 de febrer al matí. Qui estigui interessat a presentar-s’hi, es pot inscriure fins al proper 27 de gener a la secretaria de l’Escola de la BUMT (que es troba al carrer Sant Antoni Maria Claret, a l’Espai Jove Kesse). També es pot enviar un correu electrònic a administracio@bumt.cat.\nbanda, Banda simfònica, BUMT, nous músics, proves accés


Sueca – Asil d´ancians | Ribera del Xúquer\nCultura Llocs Noticies\nL’auge de la industrialització i el caràcter dels suecanos va permetre que s’instal•lara el Modernisme en la localitat i, poc després, es va substituir per l’estil Art Decó. Per a contemplar estos edificis de prop, només bastarà fer la Ruta del Modernisme per Sueca, recorrent els seus carrers i els punts més emblemàtics. Alguns d’ells són l’Asil d’ancians.\nL’asil d’ancians de Sueca (Ribera Alta) situat en l’avinguda del Mar número 2, és un conjunt residencial d’estil neomudéjar i modernista valencià construït l’any 1919 segons el projecte de l’arquitecte suecano Bonaventura Ferrando Castells. Es tracta d’un conjunt d’edificis, alçats per decisió dels marmessors testamentaris d’Antonio Baldoví Beltrán i Teresa Cardona Burguera, construïts des de 1911 fins a 1919.\nsegons el projecte de l’arquitecte suecano Bonaventura Ferrando Castells. Es tracta d’un conjunt d’edificis, alçats per decisió dels marmessors testamentaris d’Antonio Baldoví Beltrán i Teresa Cardona Burguera, construïts des de 1911 fins a 1919. Estan situats als afores de Sueca, separats del nucli central per la via fèrria de Silla a Cullera, que constituïx el seu límit sud. En el moment de la construcció, l’edifici apareix aïllat a l’exterior de la localitat junt amb el xicotet raval de la Canal, descontextualitzat de l’expansió de la ciutat, limitada al nord per la línia de ferrocarril.\nEls edificis tenen una gran presència i singularitat, tant per la grandària de les construccions, per la seua situació exempta de la trama urbana i, sobretot, pel llenguatge empleat en la seua formalització. En una parcel·la trapezoïdal, delimitada per una tanca perimetral, s’emplaça una agrupació de blocs longitudinals que descriuen una complexa agregació en planta.\nEs tracta una disposició paral·lela a les vies del tren, de cinc pavellons principals de planta rectangular, amb coberta a quatre aigües que es connecten entre si per mitjà de braços amb disposició transversal, de manera que cap dels blocs queda exempt, originant una complicada disposició espacial dels espais no edificats, que es destinen als jardins. El programa mostra les dependències pròpies dels requeriments d’una residència d’ancians i, com és tradicional en este tipus d’edificis benèfics, gravita entorn de la capella.\nBenvinguts a La Ribera del Xúquer


Hostal Nova Ruta Trabadelo Espanya - Ofertes d'hotels amb els MILLORS DESCOMPTES EN LÍNIA\nCarretera Nacional 6, Salida 415, Trabadelo, Trabadelo, Espanya, 24523 - Veure al mapa\nPer als viatgers què vulguin captar les imatges i els sons de Trabadelo, Hostal Nova Ruta és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Hostal Nova Ruta és compromet a que la seva estada sigui el més còmoda possible. Mentres estan allotjats en aquestes meravelloses instal.lacions, els clients poden gaudir de bar, Zones públiques amb Wi-Fi, àrea de TV/saló compartit, restaurant, aparcament de cotxes.\nL'ambient de Hostal Nova Ruta es reflexa en cada habitació. balcó/terrassa, aparell de televisió, plat de dutxa, calefacció són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Trabadelo, faci de Hostal Nova Ruta la vostra llar.\nTots els tipus de viatgers (24) Parelles (10) Viatgers en solitari (10) Famílies amb infants grans (1) Grups (3)\nKimhaekyung, Corea del Sud


?El Coravin arriba a Barcelona ?El Coravin arriba a Barcelona – VadeVi\n?El Coravin arriba a Barcelona\nRobert Parker l'ha qualificat de "l'invent més important dels últims 30 anys en el món del vi"\nEster Bachs 29 de Maig de 2015 14:26\nEl Coravin serveix copes sense destapar les ampolles de vi. Foto: Captura del vídeo promocional\nTastar un vi sense haver de destapar l’ampolla ja és una realitat amb l’invent del Coravin. És un estri que es basa en una agulla que perfora el tap i allibera el vi que surt per la mateixa agulla i es pot servir en petites quantitats. Evita l’oxidació de la resta del vi de l’ampolla gràcies a un sistema de subministrament de gas inert (argó) que minimitza l’entrada de l’aire. D’aquesta manera, servir una sola copa d’un gran vi és fàcil. I la resta de l’ampolla pot continuar guardada, mesos o anys, sense que decaigui.\nEl crític més famós de vins, Robert Parker diu que és “l’invent més important dels últims 30 anys en el món del vi”, i tot el sector li té posada la mirada. Després de la seva comercialització a finals de 2013, es pot trobar des de la segona setmana de novembre a l’Estat espanyol a través de les distribuïdores Lavinia i Vila Viniteca. A més, el pròxim dimecres 19 de novembre, la distribuïdora i botiga especialitzada Vila Viniteca oferirà a tots els seus clients unes demostracions gratuïtes per conèixer el seu ús i detalls. Es faran a la tenda del c/Agullers, 7 de 16:30h fins a les 20:30h. El preu del Coravin és de 299 €.\nEl Coravin es va crear a Massachusetts per Greg Lambrecht, un enginyer especialitzat en tecnologia mèdica i ha revolucionat el món del tast i el servei a copes. Parker també afirma que hi haurà “un abans i després” del Coravin a l’hora de tastar grans vins. Tot i que va tenir unes incidències a principis d’any i es va retirar la seva venda del mercat durant uns mesos, ja que es va detectar que hi havia ampolles que explotaven per no suportar bé les pressions, l’empresa ha millorat l’invent i ja es troba a 5 països europeus.


Compromís felicita a Educació per sometre a votació els noms dels col·legis Vicente Mortes i Villar Palasí, ministres franquistes\nInicio L'Horta Nord Paterna Compromís felicita a Educació per sometre a votació els noms dels col·legis...\nCompromís felicita a Educació per sometre a votació els noms dels col·legis Vicente Mortes i Villar Palasí, ministres franquistes\nCompromís per Paterna s’alegra de que, per fi, s’acomplisca amb la Llei de Memòria histórica i es lleven els noms franquistes a les escoles del municipi. Juanma Ramón, portaveu de Compromís per Paterna, recorda que la seua formació presentà una proposta al plenari per a que es retiraren els noms de Vicente Mortes i Villar Palasí a dos escoles de Paterna “i no continuar exaltant, d’esta manera, les bondats dels ministres franquistes”. Ara, els pares i mares d’estes dos escoles de Paterna podran decidir per votació popular el nom que se li adjudica a cadascun dels centres.\nEl portaveu de Compromís en Paterna, Juanma Ramón, ha senyalat: “Des de Compromís considerem que mantindre a estos dos ministres d’un règim dictatorial constituit a partir d’un colp d’estat com havia fet el PP fins ara, botant-se sense contemplacions l’article 15 de la Llei de Memòria Històrica era una afronta per a totes aquelles persones que patiren la repressió del franquisme. I més en Paterna on tenim, encara, centenars d’afussellats en foses sense poder rebre el reconeixement que es mereixen”.\n“Per fi es fa justícia i s’aplica la llei de la memòria històrica. Ha fet falta un executiu de canvi a la generalitat per a retirar els nom de franquistes a les nostres escoles”, ha declarat.\nArtículo anteriorEl Consell destina més de 674.000 euros al manteniment del Centre d’Educació Especial La Unió de Torrent\nArtículo siguienteLos bomberos de la Diputación se emplean a fondo por el temporal


Juny | 2018 | Terra, aigua i racons\nMes: Juny \_30\_Europe/Madrid 2018\nEsglésia de Sant Miquel i cementeri amb les cases de colors de Vespella de Gaià\n28 Juny, 2018 6 Mai, 2018 / Rasola\t/ Deixa un comentari\nL’Església de Sant Miquel al cim del turó, era l’antiga capella del Castell de Gaià, documentat el 1167, del poble de Vespella de Gaià.\nÉs una petita església romànica, inicialment d’una sola nau, amb volta apuntada.\nEl campanar és de triple espadanya, amb dos ulls al nivell més baix.\nA l’interior hi ha un retaule de la Mare de Déu del Roser, del segle XVI.\nAl costat de l’església hi ha el fossar – cementeri, des de on podem gaudir de molt bones vistes del municipi i altres llocs.\nVespella de Gaià, és una vila rodejada de cases de pedra pintades de colors.\nFotografia Diputació de Tarragona\nMolts racons en carrers i places, es trobant obres esculturals, per aquest motiu se’l coneix com : “ un poble artístic”.\nObres d’artistes contemporanis que estimulen la creativitat i imaginació d’aquells que les observen.\nUs recomano la visita a Vespella de Gaià, us cadareu encantats !\nFotografia general del Poble : Diputació de Tarragona


El burlador de Sevilla y convidado de piedra - Viquipèdia, l'enciclopèdia lliure\nobra de teatre de Tirso de Molina\nEl burlador de Sevilla y convidado de piedra és una obra de teatre de Tirso de Molina que recrea el mite del Don Joan. Des de l'estrena el 1630 ha gaudit de gran èxit i ha propiciat altres versions de la història, com per exemple Don Juan Tenorio.\nNàpols, Tarragona i Sevilla\nDon Joan Tenorio, un llibertí ociós, fingeix que és el promès de la duquessa per seduir-la. Quan es descobreix el parany ha de fugir a Tarragona, on té relacions amb una noia. Mentre el rei mira d'arreglar un casament amb la duquessa per evitar l'escàndol, don Joan es refugia en casa d'un amic. Aquest li confia el seu amor per una dama de gran bellesa, fet que omple don Joan de curiositat. Disfressat amb una capa, intenta acostar-se a la noia i enganyar-la, però el pare el descobreix i l'ataca. Don Juan, gràcies a la seva joventut, pot defensar-se i mata don Gonzalo.\nEn la seva fugida, novament enganya una noia fingint ser el marit en la seva nit de noces per tenir-hi relacions sexuals. Després s'apropa a la tomba de don Gonzalo i se'n riu, convidant-lo a sopar. El mort, convertit en estàtua de pedra, arriba a la cita mentre don Joan comenta com és de maca la duquessa amb qui es casarà i mata don Joan, venjant així la seva filla i les altres dones enganyades. Com que mor sense confessió, es condemna a l'infern. El rei declara que les noies són vídues, ja que creien que el seductor era el seu marit, i per tant neteja el seu honor per tal que es puguin tornar a casar.\nNoia i dimoni, cap al 1489\nEl personatge de don Joan apareix presentat amb una visió molt negativa, a diferència d'altres versions del mite. Com que l'autor era sacerdot, fa molt d'èmfasi en la condemna final del protagonista i en el fet que el pecat sempre rep un càstig. Pel mateix motiu el llibertí s'assembla a un dimoni i no solament enganya les noies sinó que s'aprofita de l'hospitalitat i amistat dels que l'envolten. Tampoc no respecta els morts o la justícia, és una encarnació del mal i l'hedonisme més egoista.\nL'ambientació al segle xiv permet incorporar més fàcilment elements de fantasia, com el mort que apareix com a estàtua de pedra, ja que s'associava l'edat mitjana a una època de bruixeria i encanteris. L'antagonisme essencial entre aquest personatge i el protagonista apareix ja al títol, mostrant les dues cares de la injustícia: qui la comet i qui l'arregla amb la venjança.\nLes disfresses del protagonista fan referència a un tema típicament barroc: la relació entre veritat i aparença. L'honor és l'altre pilar de la literatura del segle xvii.\nTeatre en un corral\nTirso de Molina no aplica la regla d'Aristòril de la unitat de temps i espai al teatre. Així, el personatge es mou per diferents indrets i no es respecta la lògica de la durada dels viatges, només importen les seves aparicions com a seductor que justifiquen el final tràgic. Aquestes aventures són presentades com a fruit de l'enginy de l'heroi i tenen com a objectiu sorprendre i entretenir el públic, aquesta ambivalència de presentar com a interessants les arts d'un personatge dolent van provocar a l'autor problemes amb la censura.\nAdopta els preceptes de la nova comèdia creada per Lope de Vega, de qui va ser deixeble, però hi incorpora un to moralitzant. Malgrat que el protagonista mor i és condemnat, l'obra té un final que es pot considerar com a feliç, ja que es repara el mal causat per don Joan i es fa justícia, per aquest motiu l'obra és una comèdia i pot incorporar elements d'humor, segons la preceptiva de l'època.\nL'obra de teatre està escrita en versos de mètrica irregular (polimetria) per adaptar-se al discurs dels personatges. La rima dels versos és assonant. En les acotacions suggereix efectes escènics espectaculars, com els del sepulcre, per admirar el públic dels corrals.\nVegeu texts sobre El burlador de Sevilla y convidado de piedra al Wikisource (castellà).\nA Wikimedia Commons hi ha contingut multimèdia relatiu a: El burlador de Sevilla y convidado de piedra\nObtingut de «https://ca.wikipedia.org/w/index.php?title=El_burlador_de_Sevilla_y_convidado_de_piedra&oldid=24746026»\nDarrera modificació: 1 set 2020 a les 14:04\nLa pàgina va ser modificada per darrera vegada el 1 set 2020 a les 14:04.


La Filadora assenyala l'oci nocturn i l'habitatge de luxe durant l’acte amb motiu del 25N - La Rambla\nL’assemblea feminista del Poblenou va organitzar una marxa des de la parada de metro fins a Joncar per “assenyalar les violències que les dones pateixen al barri”\nUn centenar de persones van participar ahir de l’acte organitzat per La Filadora del Poblenou, l’assemblea feminista del barri, amb motiu del 25 de novembre, dia internacional contra la violència de gènere. L’acte, convocat a les 18.30 h davant la parada de metro de Poblenou, va començar amb una marxa de torxes fins al carrer Joncar i va tancar amb una actuació de la coral de dones de l’Ateneu de La Flor de Maig.\nEl recorregut de la marxa de torxes va tenir dues parades. En la primera, a l’encreuament del carrer de Marià Aguiló amb el carrer de Pujades, l’organització va “reivindicar un oci nocturn segur”. “El barri del Poblenou és un dels punts de la ciutat on es concentren més locals d’oci nocturn. Estem fartes de veure com aquests espais ens cosifiquen i ens utilitzen com a reclam”, explica una portaveu de la Filadora.\nEn la segona parada, davant d’un nou bloc de pisos al carrer Llull, l’assemblea feminista va denunciar “el model d’habitatge que s’està imposant al Poblenou”. “Aquest tipus d’habitatge, de luxe i no accessible per la gran majoria, provoca una expulsió constant i persistent de les veïnes”, afirmen. El col·lectiu va recordar els desnonaments d’en Mohamed, que va ser ingressat després d’un intent de suïcidi, i la Teresa, una dona de 66 anys que vivia a la Rambla des del 1979. L’acte va concloure amb una actuació de la coral de dones de La Flor de Maig, on es va cantar “El Llop Ferotge”, una cançó que va escriure i publicar el col·lectiu feminista el 25 de novembre de l’any passat.\nLa jornada organitzada per La Filadora va concloure amb una actuació conjunta amb la coral de l’Ateneu Popular de La Flor de Maig. Font: Mercè Terès.\nSegons dades de Feminicidi.cat, s’han registrat 15 feminicidis a Catalunya durant aquest any, entre els quals hi ha un menor.\nUn nou “canal de suport autogestionat” a Telegram\nDurant l’acte, l’entitat va anunciar la inauguració d’un canal de telegram. “Aquest canal té l’objectiu de ser un espai de contacte autogestionat on puguis avisar si et trobes en una situació de perill o necessites trucar per telèfon perquè et facin companyia”, explica una portaveu.\nEl 33% de les víctimes registrades a Catalunya de 2010 a 2020 eren d’origen estranger, segons dades de Feminicidi.cat. Font: La Filadora\nDinamitzadores dels casals de gent gran de...


El nostre E.T. es deia Kiu | El Biblionauta\nQui no recorda les esperpèntiques aventures de Kiu i els seus amics? Segurament ningú…\nFem una mica d’història. L’any 1982 va arribar a les pantalles mundials E.T. L’extraterrestre, d’Steven Spielberg, i va esdevenir una les pel·lícules més taquilleres de la història i un veritable referent emocional per a milions d’espectadors. També va ser l’any de Tron, d’Steven Lisberger, una meravella de ciència ficció que introduïa el món dels ordinadors com a veritables universos de la ficció. Abans, a finals de 1981, s’havia estrenat a TVE la sèrie Verano Azul, d’Antonio Mercero, que es va convertir en un fenomen social que va commoure el públic no només en la seva primera emissió sinó en les continuades remissions que es van dur a terme amb posterioritat. Per últim, l’any 1983, l’11 de setembre, va néixer TV3 que, amb un model televisiu de proximitat i de modernitat, enfront del que fins llavors havia estat el monopoli de la televisió estatal, va assolir un considerable èxit que, entre d’altres coses, li va permetre consolidar-se entre el públic i així poder competir amb les cadenes privades quan aquestes van irrompre en el mercat a partir de l’any 1990.\nAquestes dades i dates introductòries aparentment inconnexes volen contextualitzar Kiu i els seus amics, un dels projectes estrella de TV3 en els seus anys de formació. Amb la intenció de connectar amb el públic jove –quelcom que aconseguiria de forma espectacular a partir de 1991 amb el Club Súper 3–, la cadena catalana va acceptar la proposta de rodar una sèrie de ciència ficció d’àmbit juvenil, una mena d’E.T. a la catalana empeltada de la fascinació pels ordinadors de Tron i de l’esperit de colla juvenil que tant èxit havia tingut amb Verano Azul. El repte era considerable però no hi ha dubte que despertava una gran confiança si al capdavant, com a director i guionista, hi havia Bigas Luna; en aquells anys, aquest artista pluridisciplinar –té obra exposada al Teatre-Museu Dalí de Figueres– tenia un enorme prestigi com a director de culte gràcies al ressò de pel·lícules com Tatuaje, Bilbao o Reborn; amb els anys va esdevenir un director essencial. Així va sorgir Kiu i els seus amics, una sèrie que es va començar a emetre la tardor de l’any 1985, que va tenir un discret èxit i que ha quedat com una de les pitjors sèries de la televisió del país.\nEl projecte, amb un cost de cent milions de pessetes, va despertar l’interès de la premsa, que va fer diversos reportatges quan es va cloure la filmació dels dotze episodis. En aquestes notícies, Bigas Luna destacava el repte que suposava treballar en un nou format, las possibilitats que oferia col·laborar amb nens, la modernitat del producte i el tarannà del propi Kiu, qualificat com un extraterrestre molt mediterrani. No ens consta si la sèrie va obtenir grans audiències o si va agradar realment entre la franja de públic a la què s’adreçava, però el cert és que va rebre bones crítiques; així, Josep Maria Baget, a la seva secció de crítica televisiva de La Vanguardia va afirmar que ens trobàvem “ante una producción de primera clase, una demostración concluyente de que puede hacerse una televisión para los jóvenes brillantemente elaborada, imaginativa y llena de recursos”. I no només això sinó que es va editar la banda sonora en format LP i, com si es tractés d’una gran producció de Hollywood, es van llençar al mercat diversos productes de marxandatge on destacava, evidentment, el ninot d’en Kiu.\nLa sèrie, vista avui, presenta notables mancances i no deixa de sorprendre’ns les valoracions positives que va rebre en el moment de la seva emissió; de fet, és una de les pitjors sèries que mai s’han fet al país: el guió està carregat de múltiples incoherències i abundants forats negres, la interpretació dels actors –els joves i els adults– és de pa sucat amb oli, la realització és maldestre i, a voltes, confusa, en Kiu és un ens grotesc i anatòmicament impossible –camina amb una sola cama que té dos peus– i els efectes especials són tan rudimentaris com poc efectius. Però el més greu és que la sèrie parteix d’una confusió fonamental; es presenta com una sèrie de ciència-ficció quan en realitat en Kiu és un ésser màgic, convocat per la força ancestral de la piràmides –no és cap broma– i que té la capacitat, com una fada madrina, de fer realitat els somnis dels nens; malgrat l’aire futurible que suposava l’any 1985 fer sortir ordinadors –uns dels ganxos de la sèrie, segurament–, el cert és que ens trobem amb un relat de l’àmbit meravellós, un senzill conte fantasiós per a nens fet amb molt poca traça. Es pot fer una sèrie de ciència ficció sense grans pressupostos –recordem els primers Doctor Who– però no sense talent ni, sobretot, sense entendre què és realment la ciència ficció.\nPerò, malgrat tot el que hem dit, visionar ara Kiu i els seus amics ofereix unes quantes hores de diversió assegurada. Primer perquè el director i el seu equip se’ns mostren com una mena d’Ed Woods ben nostrats on les mancances i l’escassa habilitat desperten simpatia i riallades; l’escena de la invocació d’en Kiu o del viatge al cor de l’ordinador esdevenen obres mestres d’aquella estranya barreja de matusseria i bones intencions. Segon perquè tenim una oportunitat de fer un veritable viatge en el temps –això sí que és ciència-ficció– i veure com eren realment els anys vuitanta, més enllà de les mitificacions força absurdes que els han acompanyat o de les –esplèndides– recreacions d’aquells anys barrejades amb ciència ficció tipus Stranger Things o Super 8; de fet, en un exercici metacinematogràfic ben engrescador, podem imaginar-nos que Kiu i els seus amics és una de les pel·lícules que gravaven la colla de Super 8. I per últim, perquè si superem els múltiples atacs de vergonya aliena que provoca la sèrie, riurem una bona estona amb un projecte tan poc reeixit però que, malgrat tot, esdevé una petita fita en el món de la ciència ficció en català.\nPer cloure l’article, unes quantes curiositats. Un dels guionistes i actor principal era en David Cirici, que amb els anys esdevindria un popular autor de novel·la juvenil. La nena que té més paper, la Duna Jové, es faria actriu i, tancant el cicle de les sèries juvenils de TV3, seria una de les mares de Polseres vermelles. I per últim, Bigas Luna va morir l’any 2013 mentre gravava Segon origen, l’adaptació cinematogràfica del Mecanoscrit de Pedrolo; la pel·lícula la va acabar el seu col·laborador Carles Porta però els resultats poc satisfactoris van confirmar-nos el que ja sabíem el espectadors de Kiu i els seus amics: que Bigas Luna i la ciència ficció no formaven un matrimoni gaire ben avingut.\nPrevAnteriorFinalistes als Premis Alba 2020\nSegüentPAPER CREMAT (2020) – Diversos autorsNext


La Guineueta s'emporta un punt de Lloret | betevé\nEls de Nou Barris no aprofiten les seves ocasions però aconsegueixen un punt important a domicili (0-0)\nRedacció Esports | dissabte, 16 de novembre del 2019, a les 19.32\nLa Guineueta s’ha endut un punt del camp del Lloret gràcies a un empat sense gols. Amb aquest empat a domicili els de Luis Gallego prolonguen la seva bona ratxa: ja són quatre jornades consecutives sense perdre. Tot i no ser un mal resultat, els de Nou Barris han tingut diverses ocasions per endur-se la victòria.\nLa Guine no ha aprofitat les seves ocasions al primer temps\nEl partit ha començat amb molta intensitat. Tant el Lloret com la Guineueta han tingut arribades perilloses. No obstant això, els locals han aconseguit el domini del joc a partir del primer quart d’hora i han aconseguit situar-se en camp contrari amb comoditat. La Guine ha revertit la situació i ha tingut fins a tres ocasions clares per avançar-se al marcador. El pal ha evitat que Nil Puigmacià obri la llauna el minut 32. Finalment el marcador no s’ha mogut i la primera part ha acabat en empat a zero.\nEl marcador no s’ha mogut a la represa\nEl conjunt barceloní ha tingut una gran ocasió a la represa gràcies a una bona rematada de Ferri que no ha entrat per poc. Durant la segona meitat no hi ha hagut un dominador clar, els dos equips han tingut ocasions per marcar però no han estat encertats de cara a gol. Una ocasió de Maxi al temps afegit ha estat a punt de donar la victòria a la Guine. Finalment, els de Luis Gallego s’han endut un punt de Lloret.\nQuatre partits seguits sense perdre\nDesprés de guanyar el derbi de l’anterior jornada i el partit contra el Llagostera B a domicili, la Guine no ha aconseguit la victòria a Lloret. Tanmateix, amb l’empat d’avui els de Nou Barris sumen quatre jornades consecutives sense perdre —dues victòries i dos empats— i augmenten la distància amb els seus perseguidors.


Llum verda a l'accelerador lineal de Tortosa - Imagina Ràdio\nL'accelerador lineal té el vistiplau del Consell de Seguretat Nuclear i s’ubicarà temporalment a l’Hospital de la Santa Creu de Jesús\nL'accelerador lineal de radiologia de l'Hospital Arnau de Vilanova de Lleida, el 20 de maig del 2019. ACN\nEl nou accelerador lineal va rebre el passat dia 20 de gener el vistiplau del Consejo de Seguridad Nuclear per iniciar la seua instal·lació provisional a l’Hospital de la Santa Creu, malgrat que la seua ubicació final està previst que sigui al nou edifici oncològic de l’Hospital de Tortosa Verge de la Cinta.\nComença, doncs, a partir del pròxim 1 de febrer el procés de desmuntatge de l’anterior accelerador, situat a l’Hospital de la Santa Creu, i el posterior muntatge del nou equipament. Aquest procés té una durada aproximada de 2 mesos i és realitzat per empreses especialitzades, tant en tractament de material radioactiu pel desmuntatge com per la instal·lació del nou, a càrrec de VARIAN Medical System. Posteriorment, l’aparell s’ha de calibrar amb la màxima minuciositat, que sol suposar un procés de 4 mesos, per tal d’adequar-lo a les normes internacionals de funcionament. Un cop instal·lat l’accelerador a Tortosa se’n muntarà un altre, de les mateixes característiques, a l’Hospital de Reus, que permetrà en el futur un intercanvi de tecnologia i de pacients entre els dos aparells “bessons”.\nArticle anteriorSalut informa de 129 positius i dues mort més a les Terres de l’Ebre aquest dimecres\nArticle següent[VÍDEO] Una parella d’Ulldecona patenta un revolucionari accessori per a monopatins


Tercer dia d'estada meva a Perpinyà: Llibreria Catalana\nDes de la casa del bon amic Teo Vidal, on estic allotjat aquests dies de mon any sabàtic que estic passant a la ciutat de Perpinyà, s'edita cada dia la pàgina de VilaWeb dedicada a Catalunya Nord.\nAl fons de l'Av. General de Gaulle,\nl'estació de tren, a Perpinyà\nUn moment donat, em mostra com ho fa, conjuntament amb la bona amiga menorquina, Maria Benejam, des de fa molts anys, amb el seu ordinador i un programa editor específic. Avui de bon matí hi veig reflectida una notícia que m'atreu l'atenció: a la Llibreria Catalana, s'hi fa la presentació d'un llibre. Em sembla interessant. M'apunt a anar-hi.\nPel que hi puc esbrinar, aquest divendres, a les 18 h s'hi presenta la novel·la ‘La fugitiva’ de Blanca Busquets i Oliu (Barcelona, 1961), escriptora, periodista i filòloga, a càrrec de David Clusellas, filòleg i periodista\nFaig comptes d'aprofitar la meva caminada diària, per arribar-hi a peu.\nCom m'indicà fa dies la bona amiga mallorquina, Magda González, qui duu aquesta llibreria és na Joana Serra, neboda de na Blanca Serra (Barcelona, 1942), lingüista catalana històricament vinculada a l'Esquerra Independentista, a la lluita contra el franquisme i actual militant de la CUP.\nMés ganes m'entren d'anar-hi. En Teo em diu que també en fa comptes. Ens hi hem de veure, doncs.\nPublicat per Cecili Buele i Ramis a 15:22 Cap comentari: Enllaços a aquest missatge\nEtiquetes de comentaris: Any sabàtic, Països Catalans, Perpinyà\nSegon dia d'estada meva a Perpinyà\nAvui he dormit a plaer, en bon dijous de mon any sabàtic, a Perpinyà. El llit que m'ha deixat preparat el bon amic Teo a ca seva, m'ha resultat molt confortable.\nMe n'ha deixat les claus, de manera que en puc sortir, puc entrar-hi quan vulgui i disposar de tot quant s'hi conté, tant pel que fa a la menjua, com pel que té a veure amb el mobiliari, utensilis, etc.\nEn aixecar-me aquest segon dia d'estada meva a Perpinyà, he pogut gaudir d'un bon berenar, a base de pa amb mel, i llet amb tes i herbes diverses.\nFet això, he decidit d'anar a fer la meva primera caminada per la ciutat capital de la comarca del Rosselló i de la Catalunya Nord. Amb el GoogleMaps no hi ha problema. M'indica per allà on vaig i m'assenyala per on he d'anar, si vull arribar a un lloc concret. No fa falta molestar ni demanar res a ningú!\nM'he recorregut la ciutat des del carrer Maurice Barrés, molt a prop d'allà on viu la bona amiga menorquina Maria, baixant cap al carrer de la Corse, Boulevard Anatole France, plaça Joseph Cassanyes, carrer François Xavier Antoine de Llucia, Moulin Parés (on hi ha la mesquita de Perpinyà), Museu, Universitat, carrer Emile Zola (on hi ha Biblioteca pública i Mediateca central de Perpinyà), plaça Hyacinthe Rigaud, la Fusterie, plaça des Poilus, carrer des Augustins, Maréchal Foch, Dr. Ludwig LazarusZamenoff, Quai de Barcelona, Avenue du Lycée.\nArribat a aquest punt, i mentre través un pont situat damunt la ribera de la Bassa, afluent del riu la Tet, m'adon que al pont següent en direcció cap al centre de la ciutat, discorre una manifestació sindical força nombrosa.\nUn cop arribat a l'altra banda del Quai Alfred Nobel enfil pels carrers d'Iena, Alexandre Josep Oliva, Nicolas Boileau, Avinguda General de Gaulle i arrib al final de la meva caminada d'avui, l'Estació de Perpinyà.\nMir d'aconseguir-hi i l'obtenc, sense cap casta d'incidència, el bitllet de retorn en tren a Barcelona, per a diumenge que ve, a les 11:17 h, en vagó de primera classe TGV.\nM'estim més fer el trajecte de retorn cap a can Teo per un altre camí i seguesc l'avinguda General De Gaulle fins al Boulevard Georges Clemenceau. Boulevard Wilson, Boulevard Jean Bourrat, i Boulevard Frédéric Mistral.\nEm torn a topar amb la manifestació sindical que recorre la ciutat en defensa d'unes millors condicions laborals, segons se'm diu, sobretot al sector ferroviari francès.\nEm sorprèn moltíssim, i mir d'enregistrar-ho en vídeo, que tota l'assistència entoni i canti a cor obert la cançó L'Estaca del gironí Lluís Llach.\nEn total, avui matí he fet uns set quilòmetres a peu abans d'anar a dinar, cosa que a cal bon amic Teo s'acostuma a fer a les 11:30 hores gairebé tots els dies de l'any.\nEl bon amic Teo\na l'Estany de Vilanova de Raò\nDesprés de dinar la mar de bé, d'unes bones pizzes variades, bon vi, bon pa i bons formatges, els bons amics perpinyanesos tenen l'amabilitat de portar-me a un indret idíl·lic que jo desconeixia: l'Estany de Vilanova de Raò (1976-78), un embassament de 18 milions de m3 d'aigua, situat a la plana del Rosselló, a la Catalunya Nord, des d'on he pogut traure fotografies magnífiques de les muntanyes del Canigó.\nInicialment concebut per a regadiu, el temps n'ha fet un atractiu turístic a partir de l'any 2000: zona de bany i de passeig, reserva de caça i pesca, pràctiques esportives, parcialment destinat a reserva ecològica tant per a la fauna piscícola com per a l'avícola. Algunes espècies d'ocells migratoris hi descansen en els seus desplaçaments.\nTambé és utilitzat pels bombers en la lluita contra els incendis forestals.\nMe'n torn cap a casa, amb la imatge fantàstica del Canigó nevat clavada als ulls!\nEl Canigó nevat, vist des de\nl'estany de Vilanova de Raò\nPublicat per Cecili Buele i Ramis a 20:23 Cap comentari: Enllaços a aquest missatge\nPrimer dia d'estada meva a Perpinyà\nConvidat pels bons amics Teo i Maria, que en altres ocasions ens han convidat a visitar-los, aquest dimecres del mes de març de mon any sabàtic 2018, m'he pujat al TGV-AVE que surt de l'estació de Barcelona Sants i es dirigeix fins a la capital francesa, París Gare Lyon, passant, entre d'altres indrets, per la ciutat de PERPINYÀ, a la Catalunya Nord, i, abans, per Girona i per Figueres.\nMaria i Teo, impulsors de VilaWeb\na Catalunya Nord\nEm fa il·lusió tornar a veure aquests dos bons amics que tan bé ens acolliren quan ens hi férem presents amb motiu del concert de l'OJIPC -Orquestra de Joves Intèrprets dels Països Catalans- a la seu catedral perpinyanesa.\nO quan, juntament amb na Bel, aprofitàrem per visitar-los amb motiu de l'UCE -Universitat Catalana d'Estiu- a Prada de Conflent.\nSempre hi hem estat molt ben rebuts. I ara, no fa gaires dies, em feren a saber que els feia molta d'il·lusió que ens tornàssim a retrobar.\nEn aquesta ocasió, hi vaig amb tren i AVE, per afegitó. És la primera vegada que faig aquest trajecte d'aquesta manera. És una delícia. Molt confortable. Encara que trob a faltar una gran manca de contacte personal. Ningú no ens acompanya, ni ens indica, ni ens facilita el camí per trobar els nostres seients o per demanar-hi res. T'has d'espavilar, amb les indicacions que puguis detectar.\nEl trajecte en tren, dins un vagó de primera classe, a les dues dotzens de butaques que conté, només hi viatjam quatre passatgers. Mentre ens acostam a Figueres, s'estén davant la nostra vista la serralada pirinenca totalment coberta de neu. Els camps verds. Els rius amb gran cabal d'aigua.\nSeguint les recomanacions de la bona amiga Magda, faig comptes d'arribar fins a la Llibreria Catalana. La duu na Joana Serra, neboda de na Blanca Serra, una dona històrica de lluites.\nDesprés de dinar, ens dirigim en el cotxe conduït pel bon amic Teo cap a la ciutat de Toluges, on es va celebrar la primera assemblea de Pau i Treva dels comtats catalans, l'any 1027, sota la presidència de l'abat Oliba. Fet que recorda Pau Casals durant el seu concert famós davant l'assemblea general de Nacions Unides.\nRecollim Guillem Jaume, el fill d'en Teo, al seu lloc de treball, que es troba molt a prop.\nVisitam també la casa on viu Marisa, la mare d'en Teo, una velleta de 88 anys, molt amable i simpàtica, que viu en aquest municipi tan emblemàtic dels Països Catalans.\nPublicat per Cecili Buele i Ramis a 19:10 Cap comentari: Enllaços a aquest missatge\nA Barcelona, el darrer dilluns del mes de març de 2018\nDurant aquest mon any sabàtic 2018, després de passar una setmana al Reial Monestir de Santa Maria de Poblet, de la Congregació Cistercenca de la Corona d'Aragó, en règim de clausura estricta i convivint les vint-i-quatre hores del dia amb la vintena de monjos que s'hi passen la vida; després de passar una altra setmana a Bilbao, residint a cals meus nebots Maru i Marcos i gaudint d'una estada meravellosa a la capital biscaïna, m'he tornat a fer present a la ciutat comtal, emprant el tren de la RENFE que m'hi ha duit en unes 7 hores de trajecte fantàstic...\nHe sortit de l'estació de Bilbao-Abando a les 15:21 i he arribat a l'estació de Barcelona-Sants a les 22:10. Tot d'una m'he apressat a anar a la finestreta d'atenció al client perquè m'imprimissin el bitllet d'anada a Perpinyà (que no vàrem poder fer per internet, segons se'ns digué per telèfon «a causa d'unes incidències...»)\nSense cap problema ni un, l'empleat me l'ha imprès i, amb ell a la motxilla, m'he adreçat a l'hotel cèntric on tenc reservat l'allotjament durant dos dies seguits, abans d'emprendre el viatge cap a la Catalunya Nord, a la ciutat rossellonesa de Perpinyà, on m'esperen els bons amics Maria i Teo.\nL'endemà, dimarts, tenc temps de romandre a la ciutat de Barcelona i l'aprofit per veure-m'hi amb els bons «Amics del Seminari» mallorquins que resideixen des de fa dècades al Principat, n'Andreu i en Jaume. No s'hi ha pogut fer present, com en l'ocasió anterior, el bon amic Manel (sotmès recentment a una senzilla operació quirúrgica).\nMe'n torn a l'hotel, després de dinar al "Quinze Nits" de la plaça Reial i prepar la motxilla per demà emprendre viatge en tren cap a la capital del Rosselló, a Catalunya Nord.\nEtiquetes de comentaris: Any sabàtic, Barcelona 2018, Bilbao, Països Catalans\nVuitè i darrer dia d'estada meva a Bilbao: cap a Barcelona quasi 7 hores en tren\nAmb puntualitat ibèrica, a les 15:21 h, el tren Àlvia 00437 de RENFE que té programada la sortida de Bilbao a les 15:20 i l'arribada a Barcelona-Sants a les 22:09, arranca de l'estació basca Abando Indalecio Prieto i n'inicia el trajecte cap a la primera estació de pas, Miranda de Ebro, en aquest mon any sabàtic 2018.\nHe dinat a un bar restaurant bilbaí, KALAMUA, proper a la casa dels meus nebots, i a l'hotel IBIS on vàrem allotjar-nos quan s'hi casaren. Molt ben atès per Ainhoa i Naiara, m'han servit del menú del dia un bon plat de mongetes blanques, un altre bon plat d'estofat de vedella i un arròs amb llet de postres, tot ben acompanyat de vi blanc i precedit d'un pintxo d'anxoves coent.\nEn sortir del bar restaurant, m'adon que ja no plou, com ho feia quan hi he entrat, després d'haver fet una lleugera passejada pels voltants de l'estació de trens de Bilbao-Abando i d'haver anat a traure quatre euros del compte bancari meu, on esper que la setmana que ve em continuïn ingressant la pensió mensual...\nAbans, durant el passeig amb pluja, a més de les instal·lacions de l'estació de trens, he arribat fins al banc a traure'n quatre cèntims, m'he acostat a la venedora de loteria a veure si treim alguna cosa amb el dècim de dijous i de dissabte acabat amb el número 18 (com sempre, i amb no res!)\nEn tornar cap a casa, per anar a recollir la motxilla i l'ordinador portàtil que duc d'un lloc a un altre durant l'eixida meva d'aquest mon any sabàtic 2018, veig que el meu nebot Marcos m'ha deixat escrita dins la cuina una nota de comiat on em manifesta que està molt content d'haver compartit junts aquestes darreres jornades. La meva neboda Maru ja m'ho havia comunicat de bon matí, també, abans d'anar-se'n cap a l'institut de Carrión de los Condes on treballa de professora de Literatura.\nPer segona vegada utilitz el wallet del tiquet del tren, que em reemplaça el tiquet de paper convencional emprat temps enrere. Una gentada que fa coa, a la via 6, em fa veure que no és poca la gent que viatja en tren, des d'aquesta estació en direcció cap a Barcelona, on tenc habitació reservada durant dos dies a l'hotel del carrer Jaume I, al centre de Barcelona. Reservada i confirmada. Hi arrib gairebé a mitjanit.\nEl trajecte Bilbao-Barcelona en tren de RENFE dura unes 6 hores i 50 minuts. Passam per Miranda de Ebro, Haro, Logroño, Calahorra, Castejón de Ebro (on el tren d'anada roman una estona llarga, per les maniobres que s'hi fan, en prendre dues direccions distintes, cap a Bilbao o cap a Irun), Tudela de Navarra, Saragossa,Lleida, L'Espluga de Francolí...)\nPublicat per Cecili Buele i Ramis a 18:28 Cap comentari: Enllaços a aquest missatge\nEtiquetes de comentaris: Any sabàtic, Bilbao-2018\nSetè dia d'estada meva a Bilbao: un diumenge molt tranquil\nAquest diumenge de mon any sabàtic a Bilbao ha estat per a mi una jornada molt tranquil·la, a diferència d'altres dies una mica més moguts, per una cosa o per una altra.\nAvui és 18 de març de 2018. A més de ser allò que en diuen el Dia del Pare, festa de sant Josep, fa exactament vint-i-tres mesos que la meva estimada Bel partí cap a l'altre món nou on ara habita i es belluga...\nEm ve al cap de fer-hi una glosa breu, que diu així:\n«Vint-i-tres mesos enrere\nte n'anares no sé on;\ntu partires d'aquest món\ni romans sempre a l'espera\nde tothom que fa carrera\nper seguir amb il·lusió\nprocurant un món millor\nfent com tu, dona feinera.\nAjuda'ns, Beleta meva,\na sortir-ne, d'aquest pou!\nTot se'ns ha tornat més tou\nd'ençà de l'absència teva.»\nD'altra banda, el bon amic bugerró, n'Andreu, em fa arribar un vídeo que mir i escolt sencer. És la seva intervenció directa a l'església de sant Gaietà, a Barcelona, on, aprofitant les xerrades quaresmals que hi organitza el pare Miquel, fa una conferència sobre un tema que domina a les totes: les drogodependències.\nFaig a saber a aquesta colla de dos bons amics que «estic molt content de veure i escoltar, des de Bilbao estant, la cara i la veu del bon amic bugerró Andreu Obrador i Siquier. Al costat del teatí mallorquí pare Miquel, a l'església de sant Gaietà, a Barcelona, en una conferència ben interessant sobre una temàtica que coneix molt bé. Gràcies per compartir-ne el contengut. Una abraçada a tots dos.»\nPrèviament, avui dinam a cals meus nebots juntament amb els dos familiars del bilbaí que són per aquí, la seva germana Ana i el seu cunyat Gabriel. Viuen a Barcelona i han vengut a passar el cap de setmana a Bilbao. En Marcos i na Maru ens preparen una paella exquisida!\nA la tarda, retem visita a la mare d'en Marcos, la velleta de 94 anys que es conserva la mar de bé... Al moment del Karaoke, en Marcos i jo cantam «Paraules d'amor» de Joan Manuel Serrat, i llavors ell en canta unes altres dues en euskera, cosa que anima i engresca la població resident.\nAcab la jornada, com cada dia, amb el passi del vídeo de la sèrie «Black mirror». Abans, em crida l'atenció que la meva neboda Maru manté, per video conferència, una tertúlia sobre educació, en la qual participen diverses persones que hi van dient la seva, durant més d'una hora seguida.\nPublicat per Cecili Buele i Ramis a 18:19 Cap comentari: Enllaços a aquest missatge\nAny sabàtic (39)\nCamp Rodó (7)\nEspai d'Entitats (3)\nIsabel Rosselló (9)\nPaïsos Catalans (256)


Fuertes denuncia haver rebut amenaces de mort i apunta cap als regidors de Lloret - Diari de Girona\nFuertes denuncia haver rebut amenaces de mort i apunta cap als regidors de Lloret\nL'Ajuntament assegura no tenir-ne constància i l'advocat dels edils es planteja ampliar les querelles contra ell\nlloret de mar | jordi vera 05.03.2011 | 01:00\nFuertes assegura que les amenaces es van iniciar el gener de 2008. carles colomer\nEl líder del Millor, Marc Fuertes, denuncia en el darrer butlletí de la seva formació política haver rebut amenaces de mort des de 2008, quan va presentar una demanda per una requalificació contra el regidor d'urbanisme Josep Valls, i en el mateix butlletí apunta d'estar-hi al darrera a diversos membres de l'equip de Govern de Lloret de Mar. Per la seva part, l'Ajuntament assegura no tenir constància de cap tipus d'amenaces i es planteja ampliar les querelles que ja han presentades alguns regidors als jutjats contra Fuertes per les afirmacions d'aquest en la revista.\nSota el títol La novel·la negra de la meva vida política, Fuertes explica en un extens article al seu butlletí tots els episodis d'amenaces que assegura haver rebut al llarg de més de tres anys. "Poques setmanes després de fer públiques les notícies als diaris contra la requalificació del senyor Valls, el 31 de gener de 2008 a les dues del migdia, rebo la primera trucada anònima", escriu a l'inici de l'article i en transcriu el contingut: "El motiu de la meva trucada és perquè sàpigues que ets el meu objectiu i que han donat molta pasta per fotre't dos trets al cap".\nEn aquell moment, segons explica a l'escrit, Fuertes va denunciar els fets als Mossos d'Esquadra i, seguint les directrius de la policia, durant més d'un mes "sortia al carrer amb una armilla protectora antibales que evités qualsevol ensurt".\nSegons Fuertes la demanda contra Valls podria ser el motiu de les trucades, ja que segons assegura la requalificació permetia a Valls guanyar uns 22 milions d'euros en afectar la construcció de 88 pisos. "Aquest podria ser un clar i suficient motiu com per intentar treure del mig a algú, no creuen?", assegura Fuertes, que destaca que des de la primera trucada es van succeir nombroses més. Algunes d'aquestes amenaces telefòniques anònimes estan penjades a la web del mateix butlletí electrònic.\nFuertes explica en l'escrit que la policia catalana li va fer saber que la majoria de les trucades havien estat realitzades des de cabines telefòniques i que, segons va poder descobrir, la primera de les trucades la va fer el propietari del bar del club de futbol del Lloret, del qual Josep Valls n'és el president, especifica Fuertes.\nPerò aquestes no són les úniques insinuacions a membres de l'equip de Govern de Lloret. El líder del Millor assegura, a més, haver rebut una amenaça tres dies després de mantenir una reunió privada amb l'acalde Xavier Crespo on li va explicar que li havien adjudicat el tren turístic de l'Expo de Saragossa de 2008. Segons Fuertes, aquest fet només el coneixien tres persones de la seva família i en Crespo. I l'amenaça va ser la següent: "Tendremos que ir a Zaragoza a montar en el trenecito... hijo de p. voy a por ti cabrón, ya te tengo...". Fuertes creu que aquest fet va delatar l'alcalde: "Quina coincidència veritat?, o millor dit, quina patositat".\nEl fet de rebre totes aquestes trucades va acabar fent que tant Fuertes com altres membres del Millor desapareguessin de l'escena pública: "En viure aquestes situacions els meus companys de partit i jo vam decidir desaparèixer temporalment del món públic". I durant aquest temps en l'anonimat, les amenaces també van desaparèixer, segons el polític.\nPerò el passat mes d'abril, el Millor va tornar a sortir a la llum amb la publicació del butlletí i un mes després van tornar les trucades. A més de "rodes punxades, ratllades al cotxe, el número de telèfon anotat en banys de gasolineres demanant sexe o despreci públic", segons denuncia Fuertes. "Però la gota que va fer vessar el got es va produir el 6 de juliol de 2010, quan després d'editar el tercer butlletí on tractàvem l'acta policial en què se sancionava el bar del regidor Oliva a l'arribar a casa m'espera una desagradable sorpresa". Es va trobar una diana ratllada a la porta i un missatge que posava: "Bas a morir hijoputa". La mateixa nit, Fuertes va denunciar els fets als Mossos. I, de fet, aquest ha estat el darrer episodi que relata Fuertes en el butlletí.\nPer la seva part, l'Ajuntament de Lloret de Mar va assegurar no tenir cap tipus de constància que s'hagin produït aquestes amenaces i no va fer declaracions al·legant que tot el que afecta a Fuertes es porta per via judicial. Així, l'advocat de l'Ajuntament, Manuel González Peeters, va destacar que l'alcalde Xavier Crespo i el regidor Franc Oliva ja han presentat dues querelles per injúries, calúmnies i amenaces contra Fuertes i que es plantegen ampliar-les un cop analitzat el contingut íntegre del nou butlletí. De fet, González Peeters va destacar que gairebé després de cada nou butlletí s'ha fet una ampliació de les querelles per totes les "injúries" del líder del Millor contra els regidors de la localitat. L'advocat va expicar que ja en van quatre.


Llegim més… Còmic (2021) | Biblioteca Joan Triadú\n← Festival Protesta 2021\nExposició: Desde dentro/Des de dins de Margarita Jeanneret →\nPublicat el 20 Octubre 2021 per bibliotecadevic\nLlegim més… és un projecte que té per objectiu fomentar la lectura i promocionar els diversos equipaments de la ciutat de Vic vinculats a la lectura. Enguany es dedicarà a donar a conèixer el còmic i la novel·la gràfica, també coneguts com a novè art. Es tracta d’un gènere que ofereix grans possibilitats artístiques, literàries i comunicatives.\nEnguany és la tercera edició del programa Llegim més, un projecte que comparteixen les biblioteques, llibreries, editorials i altres entitats relacionades amb la lectura de la ciutat de Vic, coordinades totes elles per la Biblioteca Joan Triadú de Vic i que del 25 al 30 d’octubre de 2021 oferiran exposicions, tallers i xerrades relacionades amb el món del còmic i la novel·la gràfica. Aquestes activitats estan pensades per a diferents tipus de públics: infantil, jove i adult.\nPodeu consultar les activitats previstes a: Llegim més… Còmic\nPresentació del programa d’activitats de Llegim més… Còmic (2021) a la Biblioteca Joan Triadú de Vic (18/10/2021)\nGuia de lectura Còmics 2021Baixa\nAquesta entrada s'ha publicat en Llegim més... Còmic (2021), Programa Llegim més i etiquetada amb Foment de la lectura, Llegim més... Còmic (2021), Pla d'acció cultural de la Ciutat de Vic (2018-2025). Afegiu a les adreces d'interès l'enllaç permanent.


Enigmes – [ca] Caballo Regalado\nSi arribes a l’últim nivell sense perdre els nervis, t’escrivim la segona part!\nCategories: Curiositats, Infantils i juvenils, Minillibres, Varis\nNo cal ser un as de les mates ni un geni en física per resoldre els tres nivells de dificultat que t’oferim.\nAquí és més important la lògica que el teu coneixement científic.\nMentre t’enredes en els teus laberints teòrics, els nens et sorprendran esbrinant la resposta abans que tu.\nSigues el primer a opinar “Enigmes” Cancel·la les respostes


4 maneres aprovades pel metge de desfer-se de les boles amb pruïja - Benestar\n4 maneres aprovades pel metge per desfer-se de les boles amb pruïja\nLlavors, com se sap si té un cas dolent que es pregunta?\nEn primer lloc, abans d’endinsar-vos en el perquè passa, heu d’esbrinar què és una picor o què significa realment la pruïja de les boles.\nConeguda mèdicament com a Tinea cruris, la picor a la pell és una infecció per fongs en la majoria dels casos, causada per fongs semblants a la floridura. Aquests petits fongs microscòpics prosperen a la pell i fins i tot als cabells.\nNormalment són inofensius, però es poden multiplicar ràpidament i causar infeccions quan se’ls permet prosperar en zones càlides i humides. És per això que la picor a la pell sol desenvolupar-se a la pell al voltant de l'engonal, les cuixes internes i les natges.\nUn mal cas de pruïja és més freqüent en homes i adolescents. Aquesta infecció provoca una erupció que pica o es crema. La zona afectada es pot tornar vermella, escamosa o escamosa.\nTot i que és una mica problemàtic, normalment és una infecció lleu. Es recomana tractar-lo ràpidament per minimitzar els símptomes i evitar que la infecció es propagui.\nAra, ja que sabeu què el provoca, aquí teniu com desfer-vos-en.\n1. Mantenir la zona àrea i seca\nTan aviat com tingueu una infecció bacteriana o heu tingut picor durant un temps, és millor mantenir-la neta i assecar-la durant uns dies. Això vol dir que després de dutxar-se, assecar bé la tovallola i portar roba interior fresca, neta i seca.\n2. Eviteu la roba interior sintètica\nEls materials com la fibra sintètica o qualsevol altre material que no sigui de cotó al cent per cent no us són bons si us picen boles. De fet, empitjorarà la picor. Així que canvieu a roba interior de cotó cent per cent.\n3. Fàrmacs antifúngics\nEl següent pas és aconseguir una crema antifúngica, esprai o pols sense recepta. Això eliminarà constantment la infecció i la solucionarà.\n4. Assegureu-vos de mantenir-vos allunyats de la roba interior bruta\nSi porteu el mateix parell de roba interior que portàveu ahir, teniu més possibilitats de contraure la infecció o de mantenir-la massa temps. Assegureu-vos de portar sempre roba interior neta i fresca. També és recomanable portar roba ajustada solta durant els mesos humits.\nFinalment, si la picor encara no desapareix, és important visitar un metge per obtenir una recepta.\nLes sabatilles esportives de MJ es van subhastar per 560.000 dòlars, cosa que els fa més cars que un àtic a Gurgaon\nAixò és el que va dir Priyanka Chopra quan se li va preguntar qui tenia un penis més gran entre la roca i Zac Efron\nEls llibres més cars del món: mai no endevinareu quins són\nhamaca que es converteix en una tenda de campanya\nConeixes una noia amb pèl així?\ncom utilitzar un tensor de línia\nvodka amb més contingut alcohòlic\ntassa per fer pipí dempeus


Cursos d'anglès a Brighton, Anglaterra\nCursos d'idiomes a l'estranger per a adults :: Destinacións :: Anglès a Anglaterra :: Brighton\nSobre Brighton, Anglaterra\nÉs la major (160.000 habitants) i més popular ciutat de la costa sud d'Anglaterra, situada a una hora amb tren de Londres. És molt coneguda pel seu saludable clima, les seves grans platges, els seus parcs i les seves zones verdes.\nBrighton és un lloc molt visitat, mostra d'això és que rep 8 milions de turistes a l'any, i disposa, per això, amb multitud d'hotels, restaurants, comerços i llocs d'oci i un ampli sector turístic de congressos.\nLa seva arquitectura evoca fascinants records del passat i la ciutat és també un important centre cultural i un paradís per a les compres. Músics ambulants, malabaristes i altres persones que entretenen als transeünts als carrers i proporcionen un espectacle continu en el centre de la ciutat.\nL'escola és una preciosa casa victoriana amb jardí, situada a tan sols 10 minuts de la platja i envoltada de botigues, bars, restaurants i àrees esportives.\nL'escola disposa de sala d'estudi i aules per practicar la pronunciació i comprensió auditiva. També pot relaxar-se i tenir animades xerrades a la sala de descans.\nClasses: Lliçons: 10, 18, 20 o 30 lliçons setmanals de 50 minuts\nClasses: 18, 20 o 30 lliçons setmanals\nDurada dels cursos: 24, 30, 36 o 48 setmanes\nNivells: de principiants a intermedi alt\nDates de començament: primer dilluns de cada mes\nClasses: 30 lliçons setmanals de 50 minuts\nDistribució Classes: 20 lliçons d'anglès general + 10 d'anglès empresarial\nDates de començament: consultar dates de començament\nPreparació al TOEFL, IELTS Y TOEIC:\nLliçons: 30 setmanals\nDurada: 4 o 8 setmanes\nPreparació als exàmens de Cambridge FCE i CAE\nLliçons: 20 o 30 lliçons de 50 min.\nDurada: 4 o 12 setmanes\nNivells: requereix nivell intermedi\nDates de començament: gener, març, abril, setembre, juny i juliol\nUna acurada selecció de famílies amfitriones donen l'opció a l'estudiant de viure una gran experiència que a més aporta una gran millora de l'idioma. L'estudiant disposarà de la seva pròpia habitació i podrà optar per rebre esmorzar o mitja pensió. Opció d'habitació doble per a estudiants que viatgin junts i així ho sol·licitin.\nTambé hi ha l'opció d'allotjar-se en residència, habitació individual (consultar disponibilitat i preus).\nDisposa d'un variat programa social com la projecció de vídeos, anar a pubs, festes de platja o simplement visitar la històrica ciutat amb els seus estrets carrers i recòndites places així com el Royal Pavilion, símbol de Brighton.\nDes d'aquí podrà realitzar excursions de caps de setmana a Londres, Oxford o l'Illa de Wight.\nUna de les ciutats més divertides de l'Anglaterra.\nPossibilitat de gaudir de les seves platges durant l'estiu.\nUna excel·lent opció per a un curs de llarga durada


Infosalut - L‘Hospital Universitari Son Espases ha estat escollit com a candidat a Centres Compromesos amb l’Excel·lència\nArticle anterior S'autoritza la tramitació de l'acord marc per al subministrament de hialuronats al Servei de Salut\nArticle següent Presentació de Docusalut, el repositori institucional del sistema sanitari públic de les Illes Balears\nLa incorporació de l‘Hospital Universitari Son Espases com a candidat, dins la xarxa de Centres Compromesos amb l’Excel·lència en Cures (CCEC), al programa Best Practice Spotlight Organization (BPSO), posa de manifest el compromís de l’Hospital i dels seus professionals amb l’excel·lència en les cures infermeres.\nProfessionals de diferents àrees assistencials fa tres anys que treballen en la implantació de guies de bones pràctiques. De moment, les guies d’Accessos vasculars, de Prevenció de caigudes i de Cures de les ostomies es troben en procés d’implantació. Aviat s’afegiran les guies de Lactància materna i de Seguretat i alternativa a l’ús de contencions.\nEl passat dia 30 de març l’Hospital va acollir la 1a Jornada BPSO HUSE, que es va convertir en un punt de trobada dels professionals que participen en les diferents guies amb l’objectiu de compartir la feina feta durant aquests anys i de captar nous professionals. Durant la inauguració, el director d’Infermeria de l'Hospital Universitari Son Espases va agrair la dedicació, les hores d’esforç i el treball dels professionals en l’elaboració, la implantació i l’avaluació d’aquestes guies de bones pràctiques. Alhora, va encoratjar els professionals perquè s’impliquin en aquest compromís per l’excel·lència en les cures infermeres.\nA la Jornada hi varen participar una representació dels membres dels diferents grups de bones pràctiques, que varen explicar el procés d’implantació. A més, s’hi afegiren testimonis de primera mà i d’associacions que participen en les guies, que varen explicar l’impacte de la feina feta en l’experiència del pacient.\n[Font: Hospital Universitari Son Espases. 30/03/2022]


La cuixa humana, també coneguda com a regió femoral, és el segon segment de l'extremitat inferior o pelviana, entre la cintura pelviana per dalt i la cama per sota. Cuixa i cama s'articulen al genoll. Als vertebrats en general les cuixes corresponen a la part superior de les potes posteriors. Per la zona anterointerna passen els vasos femorals, l'artèria per fora i la vena per dins, i les regions posterior i interna són irrigades per les artèries isquiàtica i femoral profunda, branca de la femoral. La innervació de la cuixa és feta pels nervis crural, ciàtic major, femorocutani i obturador.\nLa cuixa humana, també coneguda com a regió femoral, és el segon segment de l'extremitat inferior o pelviana, entre la cintura pelviana per dalt i la cama per sota. Cuixa i cama s'articulen al genoll. Als vertebrats en general les cuixes corresponen a la part superior de les potes posteriors. En els humans, la cuixa és la part del membre inferior entre l'anca i el genoll. L'esquelet de la cuixa és constituït pel fèmur, i els músculs se situen en tres regions: dorsal, interna i ventral. La regió dorsal comprèn el bíceps crural, el semitendinós i el semimembranós; la regió interna, el pectini, els abductors major, mitjà i menor de la cuixa i el recte intern; i la regió ventral, el psoas ilíac, el quàdriceps femoral i el tensor de la fàscia lata. Per la zona anterointerna passen els vasos femorals, l'artèria per fora i la vena per dins, i les regions posterior i interna són irrigades per les artèries isquiàtica i femoral profunda, branca de la femoral. La innervació de la cuixa és feta pels nervis crural, ciàtic major, femorocutani i obturador. (ca)\nLa cuixa humana, també coneguda com a regió femoral, és el segon segment de l'extremitat inferior o pelviana, entre la cintura pelviana per dalt i la cama per sota. Cuixa i cama s'articulen al genoll. Als vertebrats en general les cuixes corresponen a la part superior de les potes posteriors. Per la zona anterointerna passen els vasos femorals, l'artèria per fora i la vena per dins, i les regions posterior i interna són irrigades per les artèries isquiàtica i femoral profunda, branca de la femoral. La innervació de la cuixa és feta pels nervis crural, ciàtic major, femorocutani i obturador. (ca)


Els Reis d'Orient portaran tauletes (Andrea Rodés)\nEls Reis d'Orient portaran tauletes\nLes joguines electròniques són la categoria que més creix en un sector marcat per l'estacionalitat i la caiguda del consum\nNoemí Simó té 34 anys, viu a Arenys de Mar i treballa de gerent en una cooperativa agrària del Maresme. Ella i el seu marit tenen els ingressos justos per pagar la hipoteca i fer front a les despeses diàries, però quan arriben els Reis no s'estan de comprar regals per a la seva filla, de quatre anys. "Aquest any m'ha demanat roba per a les nines, coses de princeses, (disfresses, collarets, maquillatge...), qualsevol article que tingui relació amb el Doraemon, un trencaclosques, que li agraden molt, i sobretot el Blu Blu i el Biri Biri, els ninots estrella d'aquest any", explica la Noemí mentre la seva filla s'entreté jugant amb la seva tauleta. Mar Ortiz, de Premià de Mar, té la mateixa edat que la Noemí i també és mare d'un nen de quatre anys. "Ens ha demanat principalment cotxes, pàrquings, tallers de reparació i motos -diu la Mar, administrativa i amb un sou de mileurista-. Pel nostre compte hem comprat contes, un micròfon i un Meccano", afegeix.\nEls casos de la Mar i la Noemí, dues famílies d'ingressos mitjans de les rodalies de Barcelona, són un exemple que a l'hora de comprar regals de Reis pocs pares s'estan de comprar els desitjos dels seus fills, i fan que el sector de les joguines sigui relativament estable. Almenys així ho creu Jordi Canet, un empresari de Sabadell que l'any 2007, poc abans que s'iniciés la crisi, va decidir crear juntament amb els seus germans una companyia dedicada al disseny i la producció d'articles i joguines electròniques per a nens.\nUn nínxol atractiu\n"El mercat de la joguina té una cosa bona i una dolenta: la dolenta és que t'ho jugues tot en la campanya de Nadal i Reis, i la bona és que els pares s'estaran de tot excepte de comprar regals per als seus fills", insisteix Canet, director comercial i cofundador d'Ingo Devices.\nUbicada al polígon de la Zona Hermètica de Sabadell, l'empresa, que va començar fabricant MP3 i dispositius electrònics de marca pròpia a la Xina, factura avui 25 milions d'euros i exporta prop de dues terceres parts de la seva producció, principalment tauletes, càmeres i altres complements electrònics ambientats en personatges infantils famosos, com la gateta Kitty i la cantant Violetta. El secret? Haver encertat en el nínxol de mercat del sector joguines que més ha crescut en els últims anys, el de l'electrònica.\nSegons dades de la consultora NPD, el consum de productes electrònics infantils en el mercat espanyol ha crescut un 66% en els tres primers trimestres de l'any, en comparació a altres categories que cauen, com les nines (-12%) i els jocs i puzles (-6%). "I a aquestes dades encara falta afegir-hi els resultats d'aquesta campanya de Nadal", diu Canet. L'Associació Espanyola de Fabricants de Joguina (AEFJ) confia que les compres d'última hora aquest cap de setmana aconsegueixin millorar lleugerament, entre un 1% i un 2%, la facturació de l'any anterior, que va oscil·lar en els 1.100 milions d'euros (una caiguda interanual de l'11%). Malgrat l'optimisme de la patronal, Canet constata un hàbit que amb la crisi ha vingut per quedar-se: "La gent retarda cada cop més el moment de comprar els regals dels nens. Al novembre a penes hem tingut vendes. Aquesta campanya ha despertat molt tard".\nUna de les estratègies adoptades per Ingo per diversificar el risc i diferenciar-se d'altres fabricants ha estat apostar per les llicències de marques comercials, "una estratègia que també han adoptat gegants del sector de la joguina en els últims anys, com Lego" (que té jocs basats en Star Wars i les Tortugues Ninja,per exemple), diu Canet. Ingo té actualment set llicències de marca diferents per a diversos països europeus, entre les quals Minnie Mouse, Violetta, Kitty i les nines Monster High. La producció de les tauletes i dispositius es fa a la Xina, però tant el disseny com la programació del software i aplicacions es duen a terme a Sabadell.\nUn dels principals diferenciadors de l'empresa, que ha vist créixer la facturació en els últims 3 anys, respecte a la competència són els seus programes de seguretat i control parental, com per exemple "que la tauleta s'apagui sola després d'una hora de joc", explica Canet mostrant orgullós l'últim producte de la companyia: una tauleta-karaoke de color rosa inspirada en la Violetta, la protagonista d'una sèrie per a adolescents del canal de Disney, que ha estat un èxit als països llatins. "És més fàcil crear aquests tipus de productes electrònics per a nenes que per a nens; els nens tenen menys ídols, són menys subjectes al fenomen fan", observa el cofundador d'Ingo Devices, que va començar amb llicències locals com les Tres Bessones i Ágatha Ruiz de la Prada. Haver apostat per marques globals els ha permès consolidar la internacionalització.\nSegons xifres de l'AECJ, les exportacions del sector espanyol de la joguina van superar els 279 milions d'euros fins al setembre, fet que suposa un increment del 6% respecte al mateix període l'any 2012. Les categories més demanades a l'exterior són les nines, amb exportacions per valor de 49 milions d'euros, sobretot pel mercat rus, segons destaca la patronal. La província d'Alacant continua al capdavant de l'exportació de joguines de l'Estat, amb un auge del 7,1% en les seves vendes, sobrepassant els 99 milions d'euros. No obstant, "ja fa anys que els fabricants alacantins van tancar les seves plantes per anar-se'n a produir a la Xina", explica Gabriela Casals, restauradora de joguines i propietària de la botiga de nines Les Golfes, a Barcelona. Entre les marques de nines alacantines que es venen a la seva botiga hi ha Antonio Juan, Berenguer i Famosa, que després d'estar a punt de fer fallida ha aconseguit refer la seva posició com a principal fabricant de joguines de l'Estat, amb una facturació de 209 milions d'euros. Casals assegura que els pares segueixen comprant nines, "sobretot per a nenes que acaben de tenir un germà petit", però admet que l'impacte de la joguina electrònica ha fet molt mal. El preu mitjà d'una nina a Les Golfes és de 35 euros, mentre que el paquet de tauleta i karaoke de la Violetta costa entorn dels 100 euros.\n"El repte de la joguina electrònica, però, és que no sabem com anirà l'any que ve, perquè una tauleta pot quedar obsoleta en qüestió de tres mesos", diu Canet. Ingo destina un 2% de la facturació a R+D i cada any assisteix a les fires de la joguina més importants per créixer al mercat europeu.\n"Amb tanta estacionalitat i incertesa és crític assegurar un bon finançament -afegeix-. No és normal, doncs, que el principal deutor de moltes empreses espanyoles en aquests moment sigui Hisenda, pels retards en el pagament de l'IVA", conclou.


Notícies - Una breu introducció sobre la tecnologia de barreja i dispersió per ultrasons dinàmics de fluids\nSèrie de màquines emulsionants\nMesclador emulsionant al buit\nAgitador de detergents líquids\nSèrie de nanodispersors\nLínia de producció d’envasos\nSèrie de màquines per fabricar perfums\nMàquina Unguent al buit\nEquips per al tractament d’aigües\nUna breu introducció sobre la tecnologia de barreja i dispersió per ultrasons dinàmics de fluids\nLa tecnologia de barreja i dispersió d'ultrasons dinàmics de fluids es relaciona amb un homogeneïtzador de raig, en particular amb un homogeneïtzador de raig d'ultrasons dinàmic de fluid. La seva tecnologia bàsica és l’homogeneïtzador de raigs ultrasònics dinàmics de fluids。\nLa tecnologia tradicional de barreja i dispersió sol agitar la tecnologia de pàdel i la nostra tecnologia de barreja i dispersió és tecnologia d’ultrasons dinàmics de fluids.\nSegons el principi de generació de l’ecografia, l’ecografia es pot dividir en dues categories: ecografia elèctrica i ecografia hidrodinàmica. Tot i que l’homogeneïtzador de raig electroultrasònic té un bon efecte d’homogeneïtzació sobre les partícules líquides, requereix equips elèctrics externs, alt cost, gran consum d’energia i poca capacitat de processament, de manera que no és adequat per a una àmplia aplicació a la indústria; l’ús d’homogeneïtzador de raig d’ultrasons hidrodinàmic El fluid (generalment gas o líquid) s’utilitza com a força motiva per excitar la canya de l’homogeneïtzador de raig perquè vibri. Quan la freqüència intrínseca del raig mig fluid és coherent amb la freqüència natural de la canya, es produeix una ressonància i s’emeten ones ultrasòniques. I sota l’acció d’un ultrasò d’alta intensitat sonora, es genera una temperatura elevada que millora la capacitat de mescla del fluid principal i del fluid secundari, redueix la mida de les partícules d’atomització del fluid, promou el progrés de les reaccions químiques, accelera la capacitat de diversos els fluids es penetren mútuament i s’accelera el procés de mescla; per millorar la uniformitat de la mescla i apareixen milers d’ones de xoc atmosfèriques al camp de cavitació, impacten contínuament sobre la barreja de fluids, aixafen el fluid secundari en partícules de mida micron o nanòmetres i dispersar-los uniformement en el líquid principal, formar una fase dispersa.\nProjectes d’aplicació de productes actuals amb tecnologia de barreja i dispersió per ultrasons dinàmics de fluids:\n1. Dispositiu hidrodinàmic de preparació d’aigua ric en hidrogen\n2. Dispositiu de preparació de dispersió de grafè ultrasònic hidrodinàmic\n3. Sistema de preparació d'alcoholització per ultrasons de potència fluida\n4. Sistema hidrodinàmic de preparació d’aigua per molècula petita d’ultrasons\n5. sistema de tractament de clavegueram ultrasònic de potència fluida\nHora de publicació: 27-oct.2020\nParc industrial número 1 de Lihong, carretera Qianhu 88-Z, districte de Binhu, ciutat de Wuxi, província de Jiangsu, Xina\nCorreu electrònic: admin@china-innovate.com\nLa nostra empresa va participar a la Shanghai International ...\nLa nostra empresa va participar a la fira internacional d’adhesius i segellat de Xangai que es va celebrar al nou centre d’exposicions internacionals de Xangai del 16 al 18 de setembre del 2020. Hi ha molts expositors en aquesta exposició i en la com ...\nServei personalitzat, experiència professional i rica\nRecentment, Wuxi Innovate Machinery Development Co, Ltd va acabar la producció de les línies de producció de gel i emulsió per a Yangzhou Runlian Medical Equipment Co, Ltd i les línies de producció de crema i locions per a H ...\nUna breu introducció sobre els ultres dinàmics de fluids ...\nLa tecnologia de barreja i dispersió d'ultrasons dinàmics de fluids es relaciona amb un homogeneïtzador de raig, en particular amb un homogeneïtzador de raig d'ultrasons dinàmic de fluid. La seva tecnologia principal és l’homogeneïtzador de raigs d’ultrasons dinàmics de fluids ...


El secret del City de Guardiola: astrofísics a la plantilla El secret del City de Guardiola: astrofísics a la plantilla – Món Esport\nEl secret del City de Guardiola: astrofísics a la plantilla\nEl Daily Mail ha revelat una de les claus per entendre el gran rendiment del club anglès\nRedacció Març 23, 2021 5:39 pm\nEl Manchester City de Pep Guardiola està traçant una de les millors temporades de la seva història. Campions virtuals de la Premier League, quartfinalistes a la Champions, semifinalistes a la FA Cup i finalistes a la Copa de la Lliga, els citizens estan cridats a guanyar-ho tot i només se’ls hi pot escapar el triomf europeu per rivals com el PSG o el Bayern de Munic.\nSense cap mena de dubte, les ordres de Guardiola des de la banqueta són determinants per entendre el gran rendiment de l’equip, però hi ha altres factors que també expliquen l’èxit del City. Un d’ells l’ha revelat el Daily Mail i és tota una sorpresa. El club anglès està reforçant la plantilla amb astrofísics de primer nivell per millorar el rendiment dels futbolistes.\nLa seva tasca implica una anàlisi de dades molt exhaustiva per estudiar els jugadors, observar cada acció i cada moviment i poder-ho corregir i millorar. Es fà un seguiment dels futbolistes a través de la tecnologia 3D i s’analitzen tots els detalls amb una gran quantitat de càmeres que permeten l’anàlisi des de diversos angles. Cal destacar que Joan Laporta té la intenció de fer quelcom similar al Futbol Club Barcelona, segons va informar en campanya electoral.\nEl City de Guardiola avança a les semifinals de la FA Cup (0-2)


Noah Baumbach signa un drama sobre un divorci, amb aires del cinema de Bergman i les increïbles interpretacions d'Adam Driver i Scarlett Johansson\nCom que si no fos així seria insuportable, Noah Baumbach comença el seu agitat drama sobre un divorci en un to tendre i amable. Coneixem la Nicole (Scarlett Johansson) i en Charlie (Adam Driver), un matrimoni de Brooklyn que té un fill, a través d’una conarració de la història que es barreja amb breus imatges de moments de la seva vida urbana. Tot i que es descriuen mútuament com a altruistes, ens confessen que també són increïblement competitius. Com era d’esperar, la trama recau en aquest últim atribut.\nEn Charlie és un director de teatre experimental prometedor que acaba de guanyar una beca molt important. Anys enrere, la seva entrega va captivar la Nicole, una estrella de cinema adolescent que va renunciar als seus somnis pels del seu marit, i el drama mostra com, amb el pas del temps, la relació de la parella s’ha deteriorat fins a convertir-se en ressentiment. Escrit pel mateix director, és un brillant exemple de monòleg subtil que ens posa al dia de la vida dels personatges per mitjà de discursos generosos i una equanimitat sorprenentment equilibrada. Veiem com el relat es desprèn progressivament de la tendresa, culminant en un enfrontament verbal bergmanesc i ferotge que representa un triple triomf per als actors i el seu director.\nNo espereu un final feliç (ja ho sabíeu, això). De manera quasi miraculosa, un cop ja ha passat el més difícil, Baumbach troba una manera d’aprofundir encara més en el dolor dels protagonistes. Tal com va fer a la seva subestimada 'Mientras seamos jóvenes', el cineasta transforma les seves característiques comèdies d’insatisfacció urbana en quelcom universal.


Un estudi avaluarà si una alimentació saludable modifica els bacteris intestinals i la seva funció – URV Activ@\nUn estudi avaluarà si una alimentació saludable modifica els bacteris intestinals i la seva funció\nEls investigadors busquen voluntaris amb tres o més dels següents criteris: obesitat abdominal, glucosa alterada, colesterol elevat, triglicèrids elevats i/o hipertensió\nEls participants de l'estudi hauran de seguir uns hàbits nutricionals saludables.\nEn els últims anys, els bacteris que viuen al tracte digestiu han pres un protagonisme clau en la recerca per la salut. Avui en dia sabem que alguns tipus de bacteris poden tenir un paper rellevant en patologies com l’obesitat, la diabetis o les malalties cardiovasculars. És per això que tenir una flora bacteriana saludable és una estratègia pel manteniment de la salut. Per això, el grup de Recerca en Nutrició Humana de la Universitat Rovira i Virgili (URV), l’Institut d’Investigació Sanitària Pere Virgili (IISPV), CIBER Fisiopatologia de l’Obesitat i l’Hospital Universitari Sant Joan de Reus han iniciat un estudi que pretén avaluar si intervenció nutricional amb aliments saludables modifica els tipus de bacteris intestinals i la seva funció i de quina manera això millora determinats paràmetres de risc metabòlic com la glucosa o el colesterol, entre d’altres.\nAquest projecte de recerca, que porta per nom Metadiet, ha obtingut finançament de l’Institut de Salud Carlos III i es desenvoluparà durant tres anys. La fase de intervenció nutricional es va iniciar durant el mes de març i pretén incloure un total de 40 participants als quals se’ls donaran recomanacions de dieta saludable durant dos mesos. Posteriorment, els mateixos participants estaran dos mesos més seguint una dieta mediterrània amb fruits secs que es faciliten al participant.\nDurant aquest temps, els participants estaran amb seguiment nutricional i d’estil de vida, a més de realitzar-se anàlisis sanguinis per tal de valorar els marcadors de risc metabòlic. Per aquests estudi es busquen voluntaris que tinguin síndrome metabòlica i per tant tres o més dels següents criteris: obesitat abdominal, glucosa alterada, colesterol elevat, triglicèrids elevats i/o hipertensió.\nArxivat a: Càtedra URV-Fòrum Mundial de Recerca Nutricional sobre Fruita Seca, ComCiència, Facultat de Medicina i Ciències de la Salut, Recerca, Salut, Unitat de Nutrició Humana